cyanic-selkie/wikianc huggingface dataset:
གཙང་སྨྱོན་ཧེ་རུ་ཀ་རུས་པའི་རྒྱན་ཅན་
འཁྲུངས་ཡུལ་གཙང་མྱང་སྟོད་སྟག་ཚལ་དུ་མྱང་རལ་པ་ཅན་དང་ཉི་མ་འོད་ཟེར་སོགས་ཀྱི་རྒྱུད་པ་ཡབ་སྔགས་འཆང་སངས་རྒྱས་དཔལ་ལྡན་དང། ཡུམ་སངས་རྒྱས་འདྲེན་གཉིས་ཀྱི་སྲས་སུ་རབ་བྱུང་བརྒྱད་པའི་ཆུ་སྤྲེལ་(༡༤༥༢)ལོར་སྐུ་འཁྲུངས། དགུང་ལོ་བདུན་པ་ས་སྟག་(༡༤༥༨)ལོར་མཁན་ཆེན་ཀུན་དགའ་སངས་རྒྱས་རྒྱལ་མཚན་ཞེས་གསོལ། དེ་ནས་བཟུང་དགུང་ལོ་བཅུ་བདུན་གྱི་བར་རང་ཡུལ་དུ་སློབ་གཉེར་མཛད། དགུང་ལོ་བཅོ་བརྒྱད་པར་ཙ་རིར་བྱོན་ཏེ་རྗེ་བཙུན་ཤ་ཧ་རབ་འབྱམས་པ་སངས་རྒྱས་སེང་གེ་དང་མཇལ། རི་ཆོས་སྐོར་གསུམ། ཐར་གྲུ་སྐོར་གསུམ། ནཱ་རོ་ཆོས་དྲུག ཕྱག་རྒྱ་ཆེན་པོ་ལྔ་ལྡན་ལྷན་གཅིག་སྐྱེས་སྦྱོར། དོ་ཧ་སྐོར་གསུམ་དང་མཛོད་དྲུག་རོ་སྙོམས་སོགས་བཀའ་བརྒྱུད་ཀྱི་ཆོས་སྐོར་ཕལ་མོ་ཆེའི་ལུང་གསན། རྗེ་བཙུན་མ་ལྷན་ཅིག་སྐྱེས་མའི་དཀྱིལ་འཁོར་དུ་དབང་བསྐུར་ཏེ་གསང་མཚན་མི་བསྐྱོད་རྡོ་རྗེ་ཞེས་གསོལ། དེ་ནས་དཔལ་འཁོར་ཆོས་སྡེར་བྱོན་ནས་གཡུ་ལུང་ལ་ཡོན་ཏན་རྒྱ་མཚོའི་དྲུང་ནས་ཆོས་མང་པོ་གསན་ཅིང། དེ་བཞིན་སློབ་དཔོན་ཀུན་དགའ་ཉི་མ་དང། པཎ་ཆེན་དོན་གྲུབ་གྲགས་པ་སོགས་བསྟེན་ནས་གསང་སྔགས་ཀྱི་དབང་དང་རྒྱུད་ཀྱི་བཤད་པ་བསྐྱེད་རྫོགས་ཀྱི་གདམས་པ་སོགས་མང་པོ་ཡུལ་ངེས་མེད་དུ་བྱོན། ཆ་ལུགས་ཀྱང་སྐབས་འགའ་ཞིག་ཏུ་སྐུ་གཅེར་བུ་ལ་མིའི་གཡང་གཞི་ཁྲག་ཅན་གསོལ། རྒྱུ་རློན་གྱིས་ག་ཤ་དང་གདུ་བུ་བྱས། མི་ཐོད་རློན་པར་ཀླད་པ་དང་རྒྱུ་མ་སོགས་རྩིབས་མས་དཀྲུགས་ཏེ་གསོལ། ཕལ་ཆེར་ཧེཿ རུ་ཀའི་ཆ་བྱད་རུས་རྒྱན་དང་ཐོད་པ། རྐང་གླིང། ཀ་ཊཱཾ་རྣམས་འཆང་ཞིང་དུར་ཁྲོད་དང་གྲོང་གསེབ་ངེས་མེད་དུ་བྱོན་ནས་ཐ་མལ་གྱི་བློར་མི་ཆུད་པའི་ཐོ་ཅོའི་སྤྱོད་པ་སྣ་ཚོགས་མཛད་པས་གཙང་སྨྱོན་ཞེས་གྲགས། མཛད་པ་ནི་བལ་ཡུལ་གྱི་འཕགས་པ་ཤིང་ཀུན་ཞིག་གསོ་དང། གྲུབ་གནས་མང་པོར་བཀའ་བརྒྱུད་ཀྱི་སྒྲུབ་སྡེ་བཙུགས། སྙན་བརྒྱུད་གླེགས་བམ་དུ་བཀོད་པ་པོ་ཏི་བཅུ་གསུམ་ལ་ཞུ་དག་གཙང་མ་དང་རབ་བྱུང་བརྒྱད་པའི་ས་སྤྲེལ་(༡༤༨༨)ལོར་རྗེ་བཙུན་མི་ལའི་རྣམ་ཐར་ལྗགས་རྩོམ་མཛད། ཉམས་མགུར་ཕྱོགས་གཅིག་ཏུ་བསྒྲིགས་ཤིང་པར་དུ་བརྐོས། གྲུབ་པའི་གོ་འཕང་མཐོན་པོར་གཤེགས་ཀྱང་ལས་འབྲས་ལ་རྩི་འཇོག་ཆེ་བས་དགེ་སྡིག་ཆུང་ངུ་ཙམ་ཡང་ཁྱད་དུ་མི་གསོད། སློབ་མ་གྲངས་ཀྱིས་མི་ཆོད་པ་འདུས། ཡོངས་གྲགས་སུ་ཐུགས་སྲས་ཞེ་དགུ་། ཐུན་མུང་མ་ཡིན་པའི་ཐུགས་སྲས་བརྒྱད། བླ་ཆེན་བླ་ཆུང་དྲུག་ཅུ། རྟོགས་ལྡན་ཉེར་བརྒྱད། སྟོན་སྒོམ་ཉི་ཤུ། གྲུབ་ཆེན་བཅོ་བརྒྱད་དོགས་བསམ་གྱིས་མི་ཁྱབ་པ་བྱོན། མཐར་དགུང་ལོ་ལྔ་བཅུ་རྩ་དྲུག་པ་རབ་བྱུང་དགུ་པའི་མེ་ཡོས་(༡༥༠༧)ལོར་རས་ཆུང་ཕུག་ཏུ་སྐུ་གཤེགས་སོ།།
༡༧༦༠ལོ།
༡༧༦༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
༡༧༥༩ལོ།
༡༧༥༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བསླབ་གཞི་ལྔ་
དགེ་བསྙེན་གྱི་སྡོམ་པའི་བསླབ་གཞི་ལྔ་ལ་ཟེར།
དགེ་བསྙེན་གྱི་སྡོམ་པའི་བསླབ་གཞི་ལྔ་སྟེ། 《འདུལ་བ་རྒྱ་མཚོའི་སྙིང་བོ་ལས》ལས། གསོད་རྐུ་སྨྲ་དང་ལོག་པར་གཡེམ། །  མྱོས་འགྱུར་འཐུང་བ་ལྔ་སྤོང་བ། །  དགེ་བསྙེན་གྱི་ནི་སྡོམ་པའོ། ། ཞེས་པ་ལྟར། མིའམ་མིར་ཆགས་པ་གསོད་པ་དང་། ཀར་ཤ་པ་ཎའི་བཞི་ཆའི་ཚད་ཀྱི་རིན་ཐང་ཚད་པ་རྐུ་བ་དང་། མི་ཆོས་བླ་མའི་རྫུན་སྨྲ་བ་དང་། རང་གི་བུད་མེད་མ་ཡིན་པ་ལ་ལོག་པར་གཡེམ་པ་དང་། མྱོས་འགྱུར་གྱི་ཁུ་བ་ཆང་འཐུང་བ་སྟེ་བསླབ་པའི་གཞི་ལྔ་དང་སྐྱབས་འགྲོའི་བསླབ་བྱའི་མི་མཐུན་ཕྱོགས་རྣམས་ཇི་སྲིད་འཚོ་བའི་བར་དུ་སྤོང་བར་ཁས་བླངས་པ་དེ་དགེ་བསྙེན་གྱི་སྡོམ་པའོ། །
དམིགས་བརྩེ་མ།
དམིགས་བརྩེ་མ།
འདི་ནི་རྗེ་ཙོང་ཁ་པར་བསྟོད་བསྔགས་བྱེད་པའི་ཚིགས་བཅད་ཅིག་སྟེ།  ཐོག་མར་རྗེ་ཙོང་ཁ་པ་ནས་རང་ཉིད་ཀྱི་བླ་མ་རྗེ་བཙུན་རེད་མདའ་བར་བསྟོད་པ་ཡིན་མོད། རྗེ་རེད་མདའ་བས་བསྟོད་བསྔགས་འདི་ང་ལ་འོས་པ་མི་འདུག་གསུངས་ནས་ཚིག་རྐང་རྗེས་མ་གཉིས་རྗེ་ཙོང་ཁ་པར་ཚིག་བསྒྱུར་གནང་སྟེ་ཚུར་འབུལ་བར་མཛད།   བསྟོད་བསྔགས་འདིར་ཤོ་ལོ་ཀ་གཅིག་ཡོད་པ་དེ་ལ་ཡོངས་གྲགས་སུ་གསོལ་འདེབས་དམིགས་བརྩེ་མ་ཟེར།  །
རྫོགས་རིམ་
རྡོ་རྗེའི་ལུས་ལ་གནད་དུ་བསྣུན་ཏེ་རྩ་ཐིག་རླུང་གསུམ་ལས་སུ་རུང་བ་ལ་བརྟེན་ནས་སྟོང་བཞིས་དྲངས་པའི་འོད་གསལ་དང་། དགའ་བཞིས་དྲངས་པའི་འོད་གསལ་དང་། དགའ་བཞིས་དྲངས་པའི་ལྷན་སྐྱེས་ཡེ་ཤེས་མངོན་དུ་བྱེད་པའི་ཤེས་རབ་ཁྱད་པར་ཅན།
དམིགས་བརྩེ་མ།
དམིགས་བརྩེ་མ།
གོང་གི་ཀུན་མཁྱེན་བླ་མ་ཙོང་ཁ་བ་ཆེན་པོའི་གསོལ་འདེབས་འདི་ནི། ཙོང་ཁ་བ་ཆེན་པོས་ཐོག་མར་རང་གི་བླ་མ་རེད་མདའ་བ་ལ་ཕུལ་བའི་གསོལ་འདེབས་ཤིག་ཡིན། དེ་ཡང་འདི་ལྟར་ཕུལ་ཡོད་དེ། དམིགས་མེད་བརྩེ་བའི་གཏེར་ཆེན་སྤྱན་རས་གཟིགས།། དྲི་མེད་མཁྱེན་པའི་དབང་པོ་འཇམ་པའི་དབྱངས།། བདུད་དཔུང་མ་ལུས་འཇོམས་མཛད་གསང་བའི་བདག ། གངས་ཅན་མཁས་པའི་གཙུག་རྒྱན་རེད་མདའ་བ།། གཞོན་ནུ་བློ་གྲོས་ཞབས་ལ་གསོལ་བ་འདེབས།། ཞེས་ཕུལ་བ་ན། བླ་མ་རེད་མདའ་བ་ནས། གསོལ་འདེབས་འདི་ནི་རྗེ་བླ་མ་བློ་བཟང་གྲགས་པ་རང་ལ་འོས་པ་ཡིན་ཅེས་འདོན་པ་ཁ་བསྒྱུར་ནས་གནང་བ་འདི་ལྟར། དམིགས་མེད་བརྩེ་བའི་གཏེར་ཆེན་སྤྱན་རས་གཟིགས།། དྲི་མེད་མཁྱེན་པའི་དབང་པོ་འཇམ་པའི་དབྱངས།། བདུད་དཔུང་མ་ལུས་འཇོམས་མཛད་གསང་བའི་བདག ། གངས་ཅན་མཁས་པའི་གཙུག་རྒྱན་ཙོང་ཁ་པ།། བློ་བཟང་གྲགས་པའི་ཞབས་ལ་གསོལ་བ་འདེབས།། ཞེས་སོ།། དུས་ཕྱིས་མདོ་སྨད་ཕྱོགས་སུ་རྗེ་གསར་རྐང་པའི་རྗེས་འཛིན་རི་ཁྲོད་པའི་ནང་དུ་གསོལ་འདེབས་འདི་ཅུང་ཟད་ཁ་བསྒྱུར་ནས་འདོན་སྲོལ་ཅིག་ཡོད་པ་ནི།
རྫོགས་རིམ་
རྫོགས་རིམ་གྱི་ངོ་བོ་ནི་དབུ་མར་རླུང་སེམས་ཞུགས་པ་དང་གནས་པ་དང་ཐིམ་པ་ལས་བྱུང་བའི་ཡེ་ཤེས་ཐུན་མོང་མ་ཡིན་པའི་རྒྱུ་འབྲས་དང་བཅས་པའོ། ། རྫོགས་པའི་སྐད་དོད་ནི་ཧྥནྣ་ཡོངས་སུ་གྲུབ་པའམ། རྣལ་མ་ལའང་འཇུག་པས། དངོས་གནས་ལ་ཡོངས་སུ་གྲུབ་པའམ། རྣལ་མའམ། རང་བཞིན་ལ་ཡོད་པའི་དོན་ཏེ། གསར་དུ་མ་བསྐྱེད་ཀྱང་སྔོན་ཉིད་ནས་རྫོགས་པར་གྲུབ་པའི་ཆོས་ཤིག་སྒོམ་པའི་དོན་ནོ། རིམ་པ་ནི་ལམ་གྱི་རིམ་པའོ། རྫོགས་རིམ་ལ་མ་བརྟགས་པའི་རིམ་པ་དང་རྣལ་མའི་རྣལ་འབྱོར་ཅེས་ཀྱང་ཟེར་ལ། རྣམ་རྟོག་གིས་གསར་དུ་མ་བཅོས་པར་ལྷན་ཅིག་སྐྱེས་པའི་རྣལ་འབྱོར་གྱི་ལམ་འཁོར་དང་བཅས་པ་ནི་རྫོགས་པའི་རིམ་པའོ། །
སྨྲྀ་ཏི་དྲན་པའི་སྙན་དངགས་རང་བྱུང་ངག་གི་འབབ་སྟེགས།
བེ་རི་དགེ་བཤེས་འཇིགས་མེད་དབང་རྒྱལ།
འདབ་དྲུག་ཁ་བའི་མེ་ཏོག་འཕུར་ས་བྱང་རྒྱུད་ཁ་བའི་འཇིག་རྟེན་ཞེས།།
སྲས་བཅས་རྒྱལ་བའི་ལུང་གི་ཕྱག་མཛུབ་གང་ལ་གཟུགས་པའི་ཞིང་དེ་ན།།
པཎ་ཆེན་བརྒྱ་ཕྲག་ཕེབས་ པའི་ཁྲོད་ནས་མཁས་དང་གྲུབ་པས་རྩེར་སོནད་ ཀྱང་།།
ཕམ་ཉེས་ཐེབས་པའི་ལྔ་རིག་པཎ་ཆེན་སྨྲྀ་ཏིའི་སྐྱོ་གར་གླེང་ན་རིང་།།
རྟོག་གེ་རིག་བའི་ཁྲོ་ལྕགས་ཞུན་མས་ཀླད་པའི་རྒྱ་རྫོང་བཀང་པའི་བུ།།
སངས་རྒྱས་དངོས་ཀྱིས་འདུལ་བར་དཀའ་བའི་རྟོག་གེ་མགོ་མཁྲེགས་བདག་འདྲ་བར།།
དང་བ་འདྲེན་པའི་ཕྱི་མི་གཞན་ཞིག་མིག་གི་ལམ་དུ་འཆར་དཀའ་ཡང་།།
ཁྱོད་ཀྱི་མཁྱེན་རབ་བློ་གྲོས་ཟླ་ཟེར་བདག་ཡིད་ཤིང་བལ་བཞིན་དུ་གཡོ།།
གངས་ལྷའི་ཕང་པ་རྒྱབ་ཏུ་བསྐྱུར་ནས་མི་ཡུལ་འགྲིམས་པའི་ལམ་སྣེ་ནས།།
ཀཱ་ཤིའི་མཛེས་དགའི་འགྲམ་ཆང་འཐོར་ས་གསལ་ལྡན་གྲགས་པའི་ཉེ་འདབས་ནས།།
དྲང་སྲོང་ཆེན་པོའི་ཞབས་རྗེས་གསལ་བ་དྲང་སྲོང་ལྷུང་བའི་ནགས་ཁྲོད་ནས།།
སློབ་དཔོན་ཆེན་མོའི་གོ་སྐབས་ཐོབ་རྗེས་ཁྱོད་ཀྱི་ཐུགས་མཚོ་ཞིབ་ཏུ་བསྲུབས།།
བརྡ་དོན་ས་འོག་གདེངས་ཀ་ནོར་བུའི་མཛོད་ཀྱི་སྒོ་འཕར་འབྱེད་པ་དང་།།
གསུང་རབ་གསེར་གྱི་རྒྱ་ཕིབས་སེར་པོ་འོད་ཀྱི་དྲ་བས་མཛེས་བྱེད་པའི།།
སྨྲ་བའི་སྒོ་ལ་རྩིབས་སྟོང་མཚོན་ཆའི་འཁོར་ལོ་ཟླུམ་པོ་བསྒར་བའི་འཕྲུལ།།
བྱེད་པོ་བི་ཤྭ་ཀརྨའི་རྗེས་འབྲངས་ཁྱོད་ཀྱི་རྣམ་ཐར་ཞིབ་ཏུ་འཚོལ།།
གང་ཞིག་མཐོང་ཐོས་བྱུང་བའི་ཚུལ་རྣམས་སྦྲང་མས་བསགས་པའི་སྦྲང་རྩི་བཞིན།།
བགྲང་བྱའི་ཕྲེང་བ་ཁད་ཀྱིས་བགྲངས་ནས་དེབ་ཐེར་གསེར་གྱི་སྒོ་བྱང་བརྐོས །།
རྒྱལ་སྤྱིའི་བོད་ཀྱི་མཁས་པའི་འདུ་འཛོམས་ནུབ་ཕྱོགས་ནོ་ཝེར་ ཚོགས་པའི་དུས།།
ཁ་པར་ཐོག་ནས་ཁ་བཤད་ཙམ་མིན་ཡི་གེའི་ལམ་ནས་བསྐུར་བྱུང་བས།།
ཁ་གསལ་གཏིང་གསལ་ཁ་བའི་ལྗོངས་སུ་སྨྲྀ་ཏི་ཇི་ལྟར་ཕེབས་པའི་ཚུལ།།
ཁ་བཤད་ཙམ་མིན་ཡིག་ཐོག་ཡོད་པས་ཁ་རྩང་ཟླ་ཤས་སྔོན་ནས་ཕུལ།།
དེ་རིང་ཡང་བསྐྱར་སྨྲྀ་ཏིའི་རྗེས་དྲན་སྙན་ངག་ལམ་ནས་འབྲི་དགོས་ཞེས།།
དེ་རིང་བརྙན་འཕྲིན་ཞལ་པར་རྒྱུད་ནས་ཡང་བསྐྱར་རེ་བའི་དྲན་སྐུལ་གནང་།།
དེ་རིང་གཟུགས་ཁམས་ཧ་ཅང་ཞན་ཡང་སྨྲྀ་ཏིའི་རྣམ་ཐར་སྐྱར་དུ་བཀླགས།།
དེ་རིང་ལས་བྲེལ་གཞན་ལས་ཆེ་ཡང་སྨྲྀ་ཏི་དྲན་པའི་སྙན་ངག་འབྲི།།
དྲན་པའི་ཡེ་ཤེས་གྲགས་པའི་མཚན་སྙན་འཇིག་རྟེན་འདི་ན་ལྡིར་མཛད་པ།།
གང་ཁྱོད་འཕགས་ཡུལ་དབུས་ཀྱི་འཛིན་མའི་ས་སྐྱོང་རྩིབས་ཀྱི་མུ་ཁྱུད་ཅེས།།
གསུམ་གྱིས་ལྷག་པའི་འབུམ་ཕྲག་བཅུ་ཡི་གྲོང་དང་ས་གཞི་སྐྱོང་བ་དེའི།།
སཱ་ལ་ལྟ་བུའི་རིགས་ཀྱི་མྱུ་གུའི་མཚན་དཔེའི་མེ་ཏོག་བཞད་དོ་ སྐད།།
ཕག་མོ་གྲུ་པ་རྡོ་རྗེ་རྒྱལ་པོ་
《སྨོན་ལམ་ཚིག་མཛོད་ཆེན་མོ》རུ་གསལ་པ་ལྟར་ན། རབ་བྱུང་གཉིས་པའི་ལྕགས་སྟག་ཕྱི་ལོ་ ༡༡༡༠ ལོར་མདོ་ཁམས་ལྷོ་རྒྱུད་དུ་ཡབ་ཝེ་ན་ཨ་ཐར་དང་། ཡུམ་བཙུན་ནེ་གཉིས་ཀྱི་སྲས་སུ་འཁྲུངས། དགུང་ལོ་དགུ་པར་བྱ་ཁྱི་ལྷ་ཁང་དུ་མཁན་པོ་ཚུལ་ཁྲིམས་དང་། སློབ་དཔོན་འོད་ཟེར་རྒྱ་མཚོ་ལས་རབ་ཏུ་བྱུང་། ཡི་གེ་དང་ལྷ་བྲིས་མ་བསླབ་ཀྱང་མཁྱེན། ཁམས་སུ་བཤེས་གཉེན་བཅུ་དྲུག་ཙམ་བསྟེན། ཐུན་མོང་རིག་གནས་དང་། ཐུན་མིན་གྱི་གཞུང་ལུགས་ཁག་སྦྱངས། དགུང་ལོ་བཅུ་དགུ་པར་དབུས་སུ་ཕེབས། སྟོད་ལུང་རྒྱ་དམར་བ་དང་། ཕྱ་པ་ཆོས་ཀྱི་སེང་གེ་ལས་དབུ་ཚད་སོགས་གསན། ཉེར་ལྔ་པར་བྱ་འདུལ་གྱིས་མཁན་པོ་མཛད་ནས་བསྙེན་པར་རྫོགས། མཁན་པོ་དེ་བ་ལས་འདུལ་བ་དང་། ཨར་ལས་ཕར་ཕྱིན། མྱང་བྲན་ལས་སྤྱོད་འཇུག་མང་དུ་གསན། དམར་ཆོས་ཀྱི་རྒྱལ་མཚན་ལས་བདེ་མཆོག་ཞུས། དཔལ་ཆེན་རྒྭ་ལོ་དང་། ས་ཆེན་ཀུན་དགའ་སྙིང་པོ་ལས་མདོ་སྔགས་ཀྱི་གདམས་པ་མང་དུ་གསན། ཞེ་གཅིག་པར་སྒམ་པོར་དྭགས་པོ་རིན་པོ་ཆེ་ལས་གདམས་ངག་གསན། ཞེ་དགུ་པ་ཕྱི་ལོ་ ༡༡༥༨ ལོར་ཕག་མོ་གྲུ་པ་ཀུན་བཟང་ནགས་ཁྲོད་དུ་དགོན་པ་བཏབ། ལོ་བཅུ་གསུམ་ཙམ་དུ་གདན་ས་བསྐྱངས། དེའི་བརྒྱུད་པ་ལ་ཕག་གྲུ་བཀའ་བརྒྱུད་དུ་གྲགས། བཀའ་བརྒྱུད་ཆུང་བ་ཚང་མ་འདི་ལས་གྱེས། རབ་བྱུང་གསུམ་པའི་ལྕགས་སྟག་ཕྱི་ལོ་ ༡༡༧༠ ལོར་སྐུ་གཤེགས། སློབ་མ་གྲགས་ཆེ་བ་ནི་སྟག་ལུང་ཐང་པ་བཀྲ་ཤིས་དཔལ། གླིང་རས་པདྨ་རྡོ་རྗེ། སྤར་ཕུ་བ་བློ་གྲོས་སེང་གེ མཆན་བུ་རྒྱ་རས་བཅས་ཡིན།
སྨྲྀ་ཏི་དྲན་པའི་སྙན་དངགས་རང་བྱུང་ངག་གི་འབབ་སྟེགས།
དཔྲལ་རིས་སྣུམ་པོ་ས་ལ་ཕབ་སྟེ་གུས་སྟོབས་སྦྱོར་བས་བརྩོན་པ་ལས།།
རོང་ཐ་བློ་བཟང་ཆོས་འབྱོར་ལྷུན་གྲུབ།
རྗེ་འདི་སྨད་མདོ་ཁམས་ཀྱི་ཆར་གཏོགས་པའི་འབྲི་ཟླ་ཟལ་མོ་སྒང་རྒྱལ་བཟང་གི་འབྲོག་སྡེར་ཡབ་བཀྲ་ཤིས་དཔལ་ལྡན་དང་ཡུམ་སྨན་ལྷ་ཚེ་རིང་གཉིས་ཀྱི་སྲས་སུ་རབ་བྱུང་བཅུ་བཞི་པའི་མེ་སྦྲུལ(༡༨༥༧)ལོར་འཁྲུངས། དགུང་ལོ་དྲུག་ལ་ཕེབས་སྐབས་རྗེ་བློ་བཟང་བསྟན་པའི་རྒྱལ་མཚན་གྱི་ཡང་སྲིད་དུ་ངོས་འཛིན་གྱིས་གདན་ས་རོང་ཐ་རྭ་ཉག་ཐེག་ཆེན་གླིང་དུ་གདན་དྲངས་ཏེ་ཁྲི་ལ་གསོལ། རྗེ་བློ་བཟང་འཕྲིན་ལས་རྒྱལ་མཚན་མཆོག་ནས་གཙུག་ཕུད་བཞེས་པ་དང་དགེ་བསྙེན་དུ་བསྒྲུབས་ནས་མཚན་བློ་བཟང་ཆོས་འབྱོར་ལྷུན་གྲུབ་ཅེས་གསོལ། དགུང་ལོ་བཅུ་ལ་ཡོངས་འཛིན་དགོངས་རྫོགས་ཀྱི་ཆེད་དབུས་གཙང་དུ་ཕེབས། རྒྱལ་དབང་ཐམས་ཅད་མཁྱེན་པ་འཕྲིན་ལས་རྒྱ་མཚོ་དང་པཎ་ཆེན་ཐམས་ཅད་མཁྱེན་པ་དང་མཇལ། ཁྱབ་བདག་འཇོག་རི་པ་ཆེན་པོ་དང་ཀེའུ་ཚང་མཆོག་སྤྲུལ་རིན་པོ་ཆེ་བློ་བཟང་ཡེ་ཤེས་གཉིས་ཀྱི་དྲུང་དུ་གསང་བདེ་འཇིགས་གསུམ་གྱི་དབང་ལུང་དུ་མ་གསན། དགུང་ལོ་བཅུ་གཅིག་ལ་ཕེབས་སྐབས་ཕུར་བུ་ལྩོག་བྱང་ཆུབ་གླིང་དབེན་གནས་སུ་བྱམས་མགོན་བླ་མ་རིན་པོ་ཆེའི་དྲུང་ནས་དགེ་བསྙེན་དང་རབ་བྱུང་དགེ་ཚུལ་དང་བཅས་པའི་སྡོམ་པ་བཞེས། མཚན་ཡང་སྔར་ཡོད་ཀྱི་གོང་དུ་བྱམས་པ་ཞེས་བསྣན་པ་ཙམ་ལས་གཞན་སོར་བཞག་མཛད་དེ་ཕ་ཡུལ་ཕྱོགས་སུ་བྱོན། དགུང་ལོ་བཅུ་གསུམ་ལ་ཀོ་རྫོང་གི་པཎྡི་ཏ་དཱ་ནའི་མཚན་ཅན་གྱི་དྲུང་ནས་སྙན་ངག་སུམ་རྟགས་དང་བརྡ་གསར་སྙིང་ལ་སོགས་རིག་པའི་གནས་ལ་གསན་སྦྱོངས་མཛད། དགུང་ལོ་བཅུ་དྲུག་ལ་དཔལ་སྤུངས་དགོན་དུ་ཕེབས། དགུང་ལོ་བཅུ་དགུར་དབུས་སུ་ལྷ་ལྡན་སྨོན་ལམ་ཆེན་མོའི་ཚོགས་སུ་བྱོན། ལྷ་རམས་པའི་དམ་བཅའ་སོགས་ལ་ཕེབས། ལོ་དེའི་ཟླ་བ་གཉིས་པར་རྗེ་བློ་གྲོས་མཐའ་ཡས་ཀྱི་དྲུང་ནས་བསྙེན་རྫོགས་ཀྱི་སྡོམ་པ་བཞེས། དགུང་ལོ་ཉི་ཤུ་རྩ་དྲུག་ལ་རྭ་ཉག་དགོན་གྱི་བྱམས་ཁང་དང་ཕོ་བྲང་ཞིག་གསོ་གནང་། དགུང་ལོ་སུམ་ཅུར་རྗེ་བླ་མ་དངུལ་ཆུ་པ་ཆེན་པོར་བསྟོད་པ་ཀུན་ཏུ་བཟང་པོའི་འཁོར་ལོ་བརྩམས་པར་མཛད། དེ་ནས་དགུང་ལོ་ཞེ་ལྔ་བར་དབུས་གཙང་དུ་ཐེངས་འགའ་ཕེབས་རྗེས་གཙོ་བོར་སྐུ་མཚམས་སུ་སྒྲུབ་པ་སྙིང་པོར་མཛད། ཕྱག་རྩོམ《བཀའ་དྲིན་གསུམ་ལྡན་རྗེ་བཙུན་བློ་བཟང་ཆོས་འབྱོར་ལྷུན་གྲུབ་དཔལ་བཟང་པོའི་རྣམ་ཐར་ལེགས་བཤད་གཏམ་གྱི་རྒྱ་མཚོ》《ལྷ་ཆེན་སྲིད་སྤངས་རྡོ་རྗེ་ལ་མཆོད་བསྟོད་བྱ་ཚུལ》《དཔལ་ལྡན་ཆོས་ཀྱི་སྒྲོལ་མ་འཁོར་བཅས་དགྱེས་བསྐྱེད་བསྐང་མདོས་ཕྱོགས་བསྒྲིགས》《དམ་པའི་ཆོས་ལ་བསྐུལ་བའི་བསླབ་བྱ་ཤུགས་འབྱུང་སྐྱོ་གླུའི་ཕྲེང་བ་དམ་པ་མཉེས་པའི་མཆོད་སྤྲིན》སོགས་གསུང་མགུར་བསླབ་བྱའི་རིམ་པ་དུ་མ་དཀྱུས་གཅིག་ཏུ་བཀོད་པ། 《འཛམ་གླིང་སྐྱེས་མཆོག་རིན་པོ་ཆེའི་འཁོར་དང་བཅས་པ་ལ་མཆོད་བསྟོད་ཆོ་ག་དངོས་གྲུབ་འདོད་འཇོ》སོགས་པོད་འབྲིང་གཉིས་ཙམ་མཛད། དགུང་ལོ་ཞེ་ལྔ་ལ་ཕེབས་པ་རབ་བྱུང་བཅོ་ལྔ་པའི་ལྕགས་གླང(༡༩༠༡)ལོར་དགོངས་པ་ཆོས་དབྱིངས་སུ་ཐིམ། མཛད་རྣམ་ཞིབ་པ《བཀའ་དྲིན་གསུམ་ལྡན་རྗེ་བཙུན་བློ་བཟང་ཆོས་འབྱོར་ལྷུན་གྲུབ་དཔལ་བཟང་པོའི་རྣམ་ཐར་ལེགས་བཤད་གཏམ་གྱི་རྒྱ་མཚོ》ཞེས་པར་གཟིགས།དུང་དཀར་ཚིག་མཛོད་ཆེན་མོ་༽ལས་བཏུས།
རོང་སྟོན་ཤཱཀྱ་རྒྱལ་མཚན།
རྗེ་འདི་ཉིད་ཤར་རྒྱལ་མོ་རོང་དུ་ཡབ་བོན་པོ་གེ་གོད་རྒྱལ་པོ་དང་། ཡུམ་རྒྱ་གར་སྨན་ཞེས་བྱ་བའི་སྲས་སུ་རབ་བྱུང་དྲུག་པའི་མེ་ལུག(༡༣༦༧)ལོར་སྐུ་བལྟམས། ཐོག་མར་ཡབ་ཀྱི་དྲུང་དུ་བོན་ཆོས་ལ་སྦྱངས་ཤིང་ལུགས་དེ་ལ་བརྟེན་པའི་འཕྲིན་ལས་ཀྱང་དུ་མ་མཛད། དགུང་ལོ་བཅོ་བརྒྱད་པ་ལ་དབུས་གཙང་དུ་བྱོན་ཏེ་གསང་ཕུ་ནེའུ་ཐོགས་ཀྱི་ཆོས་གྲྭར་ཕེབས། གླིང་སྟོད་པ་རིན་ཆེན་རྣམ་རྒྱལ་ལ་བྱང་སེམས་ཀྱི་སྡོམ་པ་བཞེས། རྗེ་འདི་དང་ཀོང་སྟོན་བློ་གྲོས་དབང་ཕྱུག་གི་དྲུང་དུ་རྔོག་ལོ་ནས་བརྒྱུད་པའི་ཕར་ཚད་བསྡུས་གསུམ་དང་། དབུ་མ་རང་བརྒྱུད་པའི་བཤད་སྲོལ། སྐྱོར་མོ་ལུང་གི་མཁན་ཆེན་དཀའ་བཞི་པ་དང་། འཕན་ཡུལ་གྲོ་བའི་མཁས་པ་དམར་སྟོན་ལ་འདུལ་བ་སྨད་ལུགས་བྱ་འདུལ་དང་ཐོག་དཀའ་ཆེན་གྱི་བཤད་སྲོལ། མངོན་པ་མཛོད་མཆིམས་ལུགས་ཀྱི་བཤད་སྲོལ། ཐང་ཟག་པ་སྤྲུལ་སྐུ་གཞོན་ནུ་རྒྱལ་མཚན་ལ་དབུ་མ་ཐལ་འགྱུར་བ་ཚབ་ཀྱི་བཤད་སྲོལ། ལོ་པ་ཤཱཀྱ་རིན་ཆེན་གྱི་དྲུང་དུ་མངོན་པ་གོང་མ་སོགས་ལ་སྦྱངས། དགུང་ལོ་ཉེར་གཉིས་པ་ལ་གྲོ་ས་མཁན་ཆེན་ཀུན་དགའ་རྒྱལ་མཚན་དང་དམར་སྟོན་པའི་དྲུང་དུ་བསྙེན་པར་རྫོགས། མཚན་ཤཱཀྱ་རྒྱལ་མཚན་དཔལ་བཟང་པོར་གསོལ། རྣམ་ངེས་ཀྱི་ཊཱིཀ་བརྩམས་ཤིང་འཆད་པའི་འཁུར་བཟུང་། དགུང་ལོ་ཉེར་བདུན་པ་ལ་མཁན་ཆེན་གཡག་སྡེ་པ་དང་མཇལ་ཏེ་ས་ལུགས་ཀྱི་མདོའི་བཤད་སྲོལ་དང་། ཐེག་ཆེན་ཆོས་རྗེ་ལས་གསུང་ངག་སོགས་ཀྱི་ཟབ་དོན་བཞེས་ནས་ས་རྔོག་རྣམ་གཉིས་ཀྱི་བཤད་སྲོལ་རྒྱུན་བསྲིངས་ཏེ། ཕྱ་པ་ཆོས་སེང་དང་། བཅོམ་ལྡན་རིག་རལ། ཀུན་མཁྱེན་འདི་གསུམ་ལས་འཆད་པའི་རྒྱུན་དང་། དངོས་སློབ་བསྟན་འཛིན་གྱི་ཐོན་ཆེ་བ་མ་བྱུང་ཞེས་གྲགས། དགུང་ལོ་ལྔ་བཅུ་ཙམ་ལ་སྟོད་དིང་རི་དང་མུས་སོགས་སུ་སྔགས་ཀྱི་ཟབ་དོན་བཞེས་པ་དང་། མདོ་ཕྱོགས་ཀྱི་འཕྲིན་ལས་སྤེལ་བ་ཁོ་ན་མཛད། དགུང་ལོ་དྲུག་ཅུ་རེ་གཅིག་པ་ལ་སྡེ་དཔོན་སོ་སོའི་བསོད་ནམས་ཀྱི་མགྲོན་དང་། མདོ་སྔགས་ཀྱི་ཆོས་འཁོར་རྒྱ་ཆེ་བར་བསྐོར། དགུང་ལོ་རེ་དགུ་པ་ཤིང་ཡོས(༡༤༣༥)ལོར་འཕན་པོ་ནཱ་ལེནྡྲའི་ཆོས་གྲྭ་བཏབ་ནས་གཞན་དོན་མཛད། ཕར་ཕྱིན་བསྟན་པ་དང་། དབུ་མ་རང་བརྒྱུད་པའི་བསྟན་པ་ལ་ཀུན་མཁྱེན་འདི་བཀའ་དྲིན་ཆེ། དགུང་ལོ་ཉེར་གཉིས་པ་ལ་ཚད་མ་རྣམ་ངེས་འཆད་པ་ནས་བརྩམས་ཏེ་མྱ་ངན་ལས་འདས་པའི་བར་ཉིན་རེ་ལ་ཐ་ན་སློབ་མ་གཅིག་ཙམ་ལ་ཡང་གཙུག་ལག་གི་ཚིགས་སུ་བཅད་པ་གཅིག་ཡན་ཆད་ཀྱི་ཆོས་ཀྱི་སྦྱིན་པ་མཛད་པར་དམ་བཅས། གཞན་ལ་གནོད་པ་དང་། ཐོ་འཚམ་པ། ཕྲག་དོག་གི་རྣམ་པ་ཅུང་ཟད་ཀྱང་མི་མངའ། དགུང་ལོ་བརྒྱད་ཅུ་གྱ་གསུམ་བཞེས་པའི་ཚེ་ཡང་གཞུང་ཆེན་པོ་དག་ཀྱང་ཐུགས་ནས་ཐོགས་པ་མེད་པར་གསུང་ཐུབ། དབུས་གཙང་གི་གྲྭ་ས་ཆེན་པོ་རྣམས་སུ་གཞུང་པོ་ཏི་བཅུ་ལ་གྲྭ་སྐོར་མཛད་པས་རྩོད་པའི་ཁྱུ་མཆོག་ཏུ་གྲགས་ཤིང་། རོང་སྟོན་སྨྲ་བའི་སེངྒེ་ཞེས་པའ་མཚན་སྙན་གསོལ་། མཁན་ཆེན་སངས་རྒྱས་དཔལ་བའི་མཛད་སྲོལ་གཙོ་བོར་བཟུང་ནས་མངོན་པར་རྟོགས་པའི་རྒྱན་འགྲེལ་པ་དང་བཅས་པ་རྒྱུན་མི་ཆད་པར་གསུངས་ཤིང་། དེའི་མན་ངག་ཞི་བྱེད་བརྒྱུད་པ་ཕྱི་མ་ལ་གཙོ་བོར་མཛད། གསུང་རྩོམ་ལ《ཚད་མ་རྣམ་ངེས་ཀྱི་འགྲེལ་པ་རྟོག་གེའི་སྣང་བ》དང《འབུམ་གྱི་འགྲེལ་པ་རྒྱས་བསྡུས》གཉིས་ལ་སོགས་པ་གཞུང་ཆེན་བཞི་བཅུ་ཞེ་གཅིག་གི་རྣམ་བཤད་ཀྱིས་གཙོས་ཆོས་ཚན་སུམ་བརྒྱ་ལྔ་བཅུའི་གྲངས་སུ་བརྩམས་པར་མཛད། གསུང་ལས་སྐྱེས་པའི་སློབ་མའི་གཙོ་བོ་ནི། སྔ་ཚར་གི་བུ་ཆེན་བསྟན་པ་འདེགས་པའི་ཀ་ཆེན་བཞི། བར་ཚར་གྱི་བུ་ཆེན་གངས་ཅན་མཛེས་པའི་རྒྱན་བརྒྱད་དང་མཆོག་གཉིས། གསུང་ཐུགས་ཀྱི་མཛད་སྤྱོད་མཚུངས་པའི་བུ་ཆེན་གསུམ། ཕྱི་ཚར་གྱི་བུ་ཆེན་བསྟན་པའི་གསལ་བྱེད་བཅུ་དྲུག ཡང་ཚར་གྱི་བུ་ཆེན་གྲགས་པ་ཅན་བཞི་ལ་སོགས་པས་གཙོས་སྡེ་སྣོད་འཛིན་པ་སྟོང་ཕྲག་འགའ་བསྐྱངས། དགུང་ལོ་བརྒྱད་ཅུ་གྱ་གསུམ་ལ་ཕེབས་པ་རབ་བྱུང་བརྒྱད་པའི་ས་སྦྲུལ(༡༤༤༩)ལོར་ཞི་བར་གཤེགས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
སྨྲྀ་ཏི་དྲན་པའི་སྙན་དངགས་རང་བྱུང་ངག་གི་འབབ་སྟེགས།
ལང་ཚོའི་ལྕུག་ཕྲན་ཕྲ་བའི་དུས་ནས་ཤེས་བྱའི་ལོ་འདབས་ཡོངས་སུ་གྲོལ །།
དབུ་གདུགས་ཐོག་པའི་སློབ་མ་ལྔ་བརྒྱའི་འཁོར་ཚོགས་རྒྱ་མཚོའི་དཀྱིལ་འཁོར་བརྟས།།
སྒྲ་ཚད་རྣོན་པོས་རྒོལ་ངན་འཇོམས་པས་ནགས་ཀྱི་སེངྒེའི་གོ་སར་འགྱིངས།།
གསོ་དང་བཟོ་ཡིས་གདུལ་བྱ་སྐྱོང་པས་ཉི་ཟླའི་འོད་ལ་ཅོལ་འདྲིལ་བྱེད།།
མདོ་སྔགས་གསུང་རབ་དགོངས་འགྲེལ་བཅས་པར་འགྲན་དུ་མེད་པའི་མཁྱེན་རྩལ་འབར།།
ནགས་ཀྱི་ཁྲོད་ན་དཔག་བསམ་ཤིང་དང་གསེར་རིའི་དབུས་ན་ལྷུན་པོ་བཞིན།།
ལས་ཀྱི་རླུང་རླབས་གཡོ་བའི་ཤུགས་ཀྱིས་ནཻ་པཱ་ལ་ཡི་ཕྱོགས་སུ་སྤུར །།
དྲིན་ཅན་སྐྱེད་མའི་རྣམ་ཤེས་འཁྱམས་པོ་འཚོལ་འི་ཆེད་དུ་ཡིན་ཡང་ཟེར །།
དགོངས་པའི་ཁ་ཕྱོགས་ཁ་བའི་ལྗོངས་སུ་ཁད་ཀྱིས་བསྒྱུར་བ་ལོ་རྒྱུས་དངོས།།
མངའ་རིས་བཙན་པོའི་ བཀའ་ཡི་ཕོ་ཉ་བལ་པོ་རྨ་རུ་རྩེ་པ་ ཡིས།།
མཚམས་སྦྱོར་གསེར་གྱི་ཟམ་པ་རིང་པོ་གངས་རིའི་ལྗོངས་སུ་འཛུགས་ན་ཡང་།།
དུས་ཀྱི་ཞགས་པས་སླུ་བྲིད་ འོག་ནས་པཎ་ཆེན་རྣམ་གཉིས་ ལྐུགས་པར་གྱུར།།
མི་ལོ་བདུན་ལ་ལུག་རྫི་བྱས་པའི་སྐྱོ་བའི་ཟློས་གར་ཤིན་ཏུ་རིང་ །།
གསེར་ནག་ཕ་བོང་སྒོ་འགྲིལ་རྒྱག་དུས་རྒན་མོ་ཞིག་གིས་རྐུབ་བཏེགས་ཉར །།
ཤེས་བྱའི་མཛོད་ཀྱི་ཀླད་པའི་བ་སོ་ཡོས་འབྲུ་གཅིག་གི་ཚོད་ལ་ལྷུང་ །།
གླག་གིས་བསད་པའི་ཁྲུང་ཁྲུང་རོ་ཡིས་ཕ་ས་དྲན་པའི་རྨི་ལམ་དཀྲུགས །།
ས་མཐར་འཁྱམས་པའི་ནགས་ཀྱི་སེང་གེ་ཁྱི་གྲལ་ལྷུང་པའི་སྐྱོ་གར་རིང་།།
གཉིད་ཀྱིས་བསླུས་པའི་རི་བོང་རྒྱ་བོ་ཁ་སྤུ་འཚིགས་ནས་འདྲོགས་པ་ དང་།།
དད་ལྡན་ཀླུ་མོས་འོ་མ་བཤོས་པས་སྤྲུལ་སྒྱུ་མ་བཤིགས་མཚོ་ལ་བྱིངས །།
བརྗེད་ངེས་རྐུན་པོའི་ལག་ཏུ་མ་ཤོར་སྡེ་སྣོད་གསུམ་པོ་བློ་ལ་གཤར །།
སྐྱོ་བའི་གསེབ་ནས་རྒོད་སྒྲའི་དབྱངས་སྙན་ཐེངས་གསུམ་འཆོར་བའི་ལོ་རྒྱུས་སྙན།།
གསེར་དང་རག་གི་ཁྱད་པར་མི་ཤེས་གངས་རིའི་སུལ་གྱི་སྤྲེལ་ཚོགས་ཀྱིས།།
ཆུ་ལ་འཆར་བའི་ཟླ་བའི་གཟུགས་བརྙན་ཟླ་བ་དངོས་ལ་འཛིན་པ་ཡི།།
བྱིས་པའི་སྣང་བརྙན་ཚིགས་སུ་བཅད་དེ་ཡར་ཐེམ་སྒོ་ཡི་ངོས་ན་བསླན།།
བསྡུས་བརྗོད་སྐྱོ་བའི་སྙན་ཚིག་སྐྱུར་མོ་ད་དུང་འཇིག་རྟེན་འདི་ན་འགྲིམས །།
ལུག་རྫི་ལྐུགས་པ་གསེར་གྱིས་ཉོས་ཏེ་དཔྱལ་ལོས་རྒྱལ་མཚན་རྩེར་འདོགས་ ཀྱང་།།
བྱེ་མ་སྤུར་བའི་བྱང་ཐང་སྐྱ་མོར་ཧ་རི་ཙན་དན་ལྗོན་པ་ཡི།།
མ་ཡུམ་དག་ཞིང་འདྲེན་པའི་ཤུལ་ལུས་རུས་པའི་ཁམས་དང་བསྲེས་པའི་ས།།
སཱ་ཙྪར་བཏབ་པའི་བསོད་ནམས་ཞིང་ས་དབུས་ལྗོངས་ཆོས་ཀྱི་ཞིང་དུ་བརྡལ །།
འདམ་གྱིས་གཡོགས་པའི་བསམ་འཕེལ་ནོར་བུ་སུ་དང་གང་གིས་མི་ཤེས་ཀྱང་།།
བཀྲུ་དང་ཕྱིས་པའི་རང་འོད་ཟླུམ་པོ་ཕྱིས་འབྱུང་རྒྱལ་མཚན་རྩེ་ནས་གསལ།།
བདུད་རྩིས་གཏམས་པའི་བེེཌཱུརའི་བུམ་པ་སྨིག་སྒྱུས་བསླུས་པའི་ཞིང་ཁམས་ནས།།
ཞལ་ཁ་འབྱེད་པའི་གོ་སྐབས་མ་རྙེད་ཞབས་རྗེས་རི་མོ་ཁམས་སུ་ཕབ།།
དགེ་བཅུ་གཡུང་དྲུང་རིས་སུ་འཁྱིལ་བའི་ཀློང་ཐང་ཡུལ་དུ་ཞབས་སོར་འཁོད།།
ལུང་རྟོགས་བསྟན་པའི་ཁང་ཆེན་བསྐྲུན་པའི་རྩིག་པའི་རྨང་གཞི་གསར་དུ་གདིང་ །།
དཱི་པྃ་ཀ་ར་གདན་ཞུའི་ཆེད་དུ་བཙན་པོའི་སྐུ་སྲོག་དགྲ་ལ་བསྐྱལ།།
པད་འབྱུང་གྲུབ་ཆེན་མཉེས་པའི་ཕྱིར་དུ་ཁྲི་ལྕམ་བཙུན་མོ་གསང་ཡུམ་ཕུལ།།
ཞི་འཚོ་ཡབ་སྲས་བོད་དུ་བཞུགས་རིང་གསེར་སྲང་སྟོང་གི་འབུལ་ཆེན་བཏེགས།།
གང་ཁྱོད་དེ་དག་སྤྱད་སྐལ་མ་ལྡན་ལུག་རའི་ནང་དུ་ལོ་བདུན་ལུས།།
བཙན་པོའི་རྒྱལ་ཁྲིམས་གསེར་གྱི་གཉའ་ཤིང་སེར་གཟུགས་རྒན་པོས་ བཅག་པའི་རྗེས།།
ཆོས་ཁྲིམས་དར་གྱི་མདུད་པ་དཀར་པོ་སྡོམ་མཁན་མེད་པར་ཁད་ཀྱིས་ཞིག། རང་སྣང་གང་ཤར་ཆོས་སུ་རློམ་ནས་ཆོས་པའི་གཟུགས་ཀྱིས་ཆོས་ལ་རྒོལ།།
མངའ་རིས་བཙན་པོས་གསེར་དང་སྲོག་གི་རྐང་ཟམ་ཕྲ་མོ་ལྷོ་ལ་འཛུགས།།
ཤམ་ཐབས་འདྲ་མིན་མཚོན་གྱིས་བསྒྱུར་བའི་ཨ་ཙརྱ་ཡི་མིང་གྱོན་ནས།།
སྦྱོར་སྒྲོལ་རྫུན་མའི་སླུ་བྲིད་མཚོན་གྱིས་བསྟན་པའི་སྲོག་ལ་རྨ་འབྱིན་མཁན།།
ཕྱི་ནང་མི་རིགས་གཅིག་རྗེས་གཉིས་མཐུད་ཤ་མོ་ནང་བཞིན་བརྡོལ་བའི་དུས།།
ཁྱོད་ཀྱིས་ངུར་སྨྲིག་རྒྱལ་མཚན་མཐོན་པོ་ཀློང་ཐང་རི་བོའི་སྤོ་ནས་འཕྱར།།
གསེར་ལ་ཆགས་པའི་བྲམ་ཟེ་མང་པོས་ལྟག་སྐྲ་སྤུ་གྲིས་བཅད་བྱས་ཏེ།།
ཕྱི་ནང་བསྲེས་པའི་ཆོས་ཀྱི་འདྲ་འབག་ཁྲོམ་རའི་ཟོང་དུ་བཀྲམས་ ན་ཡང་།།
ཁྱོད་ཀྱིས་གསེར་ཕྱིར་གཞན་མགོ་མ་བསྐོར་བཀའ་བསྟན་རྒྱབ་འཁལ་ལོང་པ་བསྒྱུར།།
གངས་རིའི་ཞིང་དུ་ཕེབས་མྱོང་ཡོད་པའི་འཕགས་ཡུལ་པཎ་ཆེན་བརྒྱ་ཕྲག་ དང་།།
བཀའ་བསྟན་གསེར་གྱི་གླེགས་བམ་སུམ་བརྒྱའི་ གཙུག་ལག་མཛེས་པར་བསྐྲུན་པའི་ཁྲོད།།
ལོ་པཎ་གཉིས་ཀ་ཡིན་པའི་མཚོན་གཞི་ གང་ཁྱོད་ཁོ་ན་ཉིད་དུ་ཟད།།
སྐོར་གསུམ་ སྒང་དྲུག་ རུ་བཞིས་ བསྡུས་པའི་བྱང་རྒྱུད་ཁ་བའི་འཇིག་རྟེན་གྱི།།
ས་ཡ་བཅུ་གཉིས་ ས་ལ་སྦྱར་ནས་ཁྲག་དང་རྔུལ་ཆུས་བསགས་པ་ཡི།།
ཁྲི་ཕྲག་བཅུ་དགུའི་སྲང་ལ་གཞལ་བའི་གསེར་ གྱིས་གླེགས་བམ་ཉོས་ན་ཡང་།།
ཁྱོད་ཀྱིས་བསྒྱུར་བའི་བཀའ་བསྟན་དག་ལ་གསེར་སྲང་གཅིག་ཀྱང་གཏོང་མྱོང་མེད།།
ཚད་མའི་བཀའ་དང་དགོངས་འགྲེལ་བསྟན་བཅོས་རང་འགྱུར་བྱས་པ་ ཉུང་ཉུང་མིན།།
དེ་ཀོ་རྒྱ་མཚོའི་རླབས་དང་འགྲོགས་པའི་འཆད་ཉན་གནང་བའི་འཇུག་ངོགས་རྒྱུན།།
མ་ཉམས་མི་ཉམས་ཉམས་པ་མེད་པར་ད་ལྟའི་བར་དུ་ལྷག་པར་གསལ།།
བསྟན་པ་སྤྱི་ཡི་སྲོག་གི་ཀ་ཆེན་དགུ་ཚིགས་སྐྱ་མོའི་མཐའ་ནས་བསླངས།།
ཆོས་མངོན་རྒྱ་མཚོའི་རླབས་ཀྱི་རྩེད་འཇོ་མི་མངོན་སུམ་རྩེན་དབྱིངས་སུ་འཕྱོ།།
རྒྱུད་སྡེ་རྣམ་བཞིའི་གསང་བ་སྔགས་ཀྱི་མཁའ་འགྲོའི་སྙིང་ཁྲག་ཁོག་ཏུ་བསྐྱིལ།།
མུན་པའི་ཀློང་དུ་མདོ་སྔགས་ཟུང་གི་མུན་པའི་སྒྲོན་མེ་དགུང་ལ་འདེགས།།
བི་ཤྭ་ཀརྨའི་ཁེངས་པའི་རི་བོ་ཡུང་འབྲུའི་ཚོད་ལ་འཇལ་བྱེད་པའི།།
འགྲན་དུ་མེད་པའི་བཟོ་རིག་ཕྱག་རྩལ་ནམ་མཁའ་མཛོད་ཀྱི་སྒོ་ཕྱེས་ཏེ།།
རྗེས་འཛིན་སློབ་ཚོགས་བྱེ་བ་ཕྲག་བརྒྱའི་བཟོ་ཡི་འདུ་བྱེད་ད་ལྟའི་བར།།
འབུར་དུ་འཐོན་པའི་ལོ་རྒྱུས་རིང་མོ་སྲིད་པའི་ཡིག་ཚང་ངོས་ན་གསལ །།
བཀའ་གདམས་བསྟན་པའི་མེས་པོ་ཆེན་པོ་འབྲོམ་སྟོན་རྒྱལ་བའི་འབྱུང་གནས་ལ།།
སྒྲ་ཚད་མཆེ་སྡེར་རྣོན་པོའི་རྩལ་གྱིས་རྒོལ་བའི་རི་སྐྱེས་འཇོམས་ཐབས་དང་།།
ཤེས་རབ་གསལ་བྱེད་མངོན་པའི་རྒྱུན་བཟང་གཱངྒཱ་མཛའ་མོའི་ཟོལ་གྱིས་དབབ།།
གསུང་རབ་རྒྱ་མཚོའི་མན་ངག་ཟབ་མོ་འབུལ་ཚན་མེད་པའི་ངང་ནས་གནང་ །།
འཛམ་གླིང་དཔའ་བོ་བྱེ་བའི་ཡང་རྩེ་གེ་སར་རྒྱལ་པོའི་དབུ་བླ་བྱས།།
མནའ་ཡིས་བརྡབ་པའི་ཀ་ལའི་གས་སྲུབ་སྨྲྀ་ཙཱ་ལྷག་མས་ཡོངས་སུ་བསོས །།
འབྲོམ་དང་ལྷན་དུ་ཚེ་དབང་གནང་དུས་འབྱུང་འགྱུར་ལུང་གི་ཇི་ཐིག་སྩལ།།
གསན་འོས་སྙན་པོའི་གཏམ་རྒྱུད་འདི་ཚོ་སྐྱེས་བུ་དམ་པའི་གསུང་དུ་གསལ །།
ཁམས་གསུམ་ཆུ་བཞི་མདོ་ལྔ་སྒང་དྲུག་ སྨད་ཀྱི་དཔའ་བོའི་ཞིང་གི་ཆ །།
གསེར་ལྡན་འབྲི་ཆུ་སེར་པོ་ འབབ་པའི་གཡས་འགྲམ་ཟལ་མོ་སྒང་ གི་རྒྱུད།།
འཛོམས་ཉག་ས་ཡི་ཐིག་ལེ་སྣུམ་པོར་འབྱུང་འགྱུར་གདུལ་བྱའི་རྟེན་སྐལ་ཆེད།།
ནང་རྟེན་གཟུངས་ཞུགས་ཕུན་སུམ་ཚོགས་པའི་ རྣམ་རྒྱལ་དཔལ་གྱི་མཆོད་རྟེན་ བཞེངས།།
བརྡ་སྤྲོད་རིག་པའི་གསང་བའི་རྒྱབ་བརྟེན་མཁས་པ་ཀུན་གྱིས་ཁྱོད་ལ་བཅོལ །།
གངས་ལྗོངས་ཆོས་ཀྱི་བྱུང་བ་བརྗོད་པ་ཨི་ཏི་ཧ་སི་ཀུན་གྱི་ངོས།།
ཁྱོད་ཀྱི་མཚན་བྱང་གསེར་གྱི་པ་ཏྲས་མཛེས་པ་མ་བསྐྲུན་གཅིག་ཀྱང་མེད །།
མཛད་པ་རྒྱ་མཚོའི་གཏིང་ལ་ཐུག་ཅིག་འཕྲིན་ལས་ནམ་མཁའི་མཐའ་ལ་བསྙེགས།།
སྒྲ་ཚད་མདོ་སྔགས་གཙུག་ལག་རིག་པས་གངས་རིའི་མཐའ་ནས་སྐྱོམ་པའི་མཐར།།
གསང་གསུམ་གསང་བའི་དགོངས་པ་ཟབ་མོ་ཀ་དག་ཆོས་ཀྱི་དབྱིངས་སུ་བསྟིམས།།
དམར་པོའི་སྐུ་གདུང་བཞུགས་པའི་མཆོད་རྟེན་གདུལ་བྱའི་བསོད་ནམས་ཞིང་དུ་བཞག །
རི་བོ་ཆེན་པོ་རླུང་གིས་སྤུར་ན་གནོན་པའི་རྡོ་ཞིག་གང་ནས་འཚོལ།།
རྒྱ་མཚོ་ཆེན་པོ་མེ་ལ་འཚིག་ན་གསོད་པའི་ཆུ་ཞིག་མི་རག་པས།།
ཁྱོད་ཀྱི་དམར་པོའི་སྐུ་གདུང་བཅས་པ་མེ་རླུང་འཐབ་པའི་གསེབ་ནས་ཡལ།།
མི་བཞི་ཤོག་ཁག་ ཐལ་བའི་གསེབ་ཏུ་ཐལ་བའི་རྡུལ་བཞིན་བརླགས་པ་དང་།།
ཅན་བཞིའི་འཛུགས་སྐྲུན་ དུས་རབས་གསར་པའི་དཔྱིད་ཀྱི་ཕོ་ཉ་དང་འགྲོགས་ཏེ།།
བསྒྱུར་བཅོས་སྒོ་དབྱེ་གསར་པའི་རྫོགས་ལྡན་སྟོན་གྱི་ཟླ་གཞོན་འཆར་བའི་མོད།།
ཁྱོད་ཀྱི་ཐུགས་བསྐྱེད་འོད་ཀོར་ཟླུམ་པོས་སྡེ་འདི་སླར་ཡང་གསར་དུ་བསྐྲུན།།
དེ་ལྟར་སྨྲྀ་ཏི་དྲན་པའི་སྙན་དངགས་རང་བྱུང་ངག་གི་འབབ་སྟེགས་འདི།།
ས་པཎ་མཁས་གྲུབ་ཞང་ཞུང་པ་སོགས་དག་པའི་ཞིང་དུ་གཤེགས་པའི་ཤུལ།།
ཆོས་ཀུན་སྙན་པའི་རིག་བྱེད་ལམ་ནས་འདོད་རྒུར་བསྒྱུར་བའི་སྙན་ངག་པ།།
འཇིགས་མེད་རིག་པའི་དབང་གི་རྒྱལ་པོས་དྲང་སྲོང་ལྷུང་བའི་ནགས་སུ་སྤེལ།།
ཞེས་པ་འདི་ནི་དྲན་ཐང་དགོན་གྱི་སྨྲྀ་ཏི་རྗེས་དྲན་སྙན་ཚིག་རྩོམ་སྒྲིག་པས་ཇི་ལྟར་བསྐུལ་བ་གནང་བ་ལྟར། བཤེས་གཉེན་མཁས་པ་དུ་མའི་བཀའ་དྲིན་ལ་བརྟེན་ནས་བདེ་བར་གཤེགས་པའི་གསུང་རབ་དགོངས་འགྲེལ་དང་བཅས་པའི་འཕགས་བོད་ཀྱི་གཙུག་ལག་ཤེས་བྱ་རིག་པས་མཚོན་པའི་འཛམ་གླིང་ཤར་ནུབ་ཀྱི་ཤེས་བྱ་རིག་གནས་ཕལ་པོ་ཆེར་འཆད་རྩོད་རྩོམ་པའི་བློ་གྲོས་ཀྱི་སྤོབས་པ་མཆོག་ཏུ་དགེ་ཡང་། ཐོས་དོན་ཉམས་སུ་བསྟར་བའི་སྒྲུབ་པས་དབེན་པ་མདོ་ཁམས་བེ་རི་རྒྱལ་པོའི་བཀའ་འབངས་བློ་བཟང་ཐུབ་བསྟན་འཇིགས་མེད་དབང་རྒྱལ་ལམ། བརྡ་སྤྲོད་ཀུན་སྤྱོད་ཀྱི་མིང་དུ་ངག་དབང་དབྱངས་ཅན་དགྱེས་པའི་བློ་ལྡན་དུ་འབོད་པས། རབ་བྱུང་བཅུ་བདུན་པའི་བགྲང་བྱ་ཉག་མ་སོ་གཅིག་པ་སྟོད་འབྲེལ་ལུགས་ཀྱི་གསེར་འཕྱང་ཞེས་པ་འབྱུང་བ་གསུམ་ལྡན་གྱི་མེ་བྱ་ལོ། བོད་བཙན་པོའི་རྒྱལ་ལོ་ ༢༡༤༤ པ། ཉན་ཐོས་སྡེ་བའི་ལུགས་ཀྱི་བསྟན་པ་བདེ་བར་གཤེགས་ནས་བགྲང་བྱ་ཉག་མ་ཉིས་སྟོང་ལྔ་བརྒྱ་རེ་གཅིག་པའི་གྲོ་བཞིན་ཟླ་བའི་དབང་ཕྱོགས་བཟང་པོ་གཉིས་པ། ཕུག་ལུག་རེས་མིག་དམར། རྒྱུ་སྐར་སྨིན་དྲུག །འབྱུང་འཕྲོད་མེ་གཉིས། སྤར་ཁ་གིན། སྨེ་བ་གཉིས་ནག་ (སྤྱི་ལོ་ ༢༠༡༧ ཟླ་བ་ ༩ ཚེས་ ༢༢ ) ཉིན། འཛམ་གླིང་གི་གྲོང་ཁྱེར་རྙིང་ཤོས་སུ་གྲགས་པ་གནས་མཆོག་ཝཱ་ར་ཎཱ་སཱི་རྣམ་འདྲེན་བཞི་པས་ཆོས་ཀྱི་འཁོར་ལོ་ཐོག་མར་གང་དུ་བསྐོར་བའི་སཱ་ར་ཎཱ་ཐ་གནས་དྲང་སྲོང་ལྷུང་བ་རི་དྭགས་ཀྱི་ནགས་འདབས་འཕགས་བོད་ཀྱི་མཁས་པ་གསེར་གྱི་རི་བོ་ལྟ་བུ་དུ་མས་ཉེ་བར་མཛེས་པ་བོད་ཀྱི་གཙུག་ལག་སློབ་གཉེར་ཁང་ཆེན་པོའི་ནང་རོལ་རྩོམ་རིག་སྡེ་ཚན་གྱི་ཡིག་ཚང་དུ་མཇུག་རྫོགས་པར་བྱས་པ་དགེ་ལེགས་འཕེལ།།   །།ཛ་ཡནྟུ།།  །།
༡༧༥༨ལོ།
༡༧༥༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རོང་པོ་སྐལ་ལྡན་རྒྱ་མཚོ།
གཤམ་དུ་ཤར་སྐལ་ལྡན་རྒྱ་མཚོ་ཞེས་པར་གཟིགས།དུང་དཀར་ཚིག་མཛོད་ཆེན་མོ་༽ལས་བཏུས།
ལམ་འབྲས་
ས་སྐྱ་པའི་ཟབ་ཆོས་གསུང་ངག་རིན་པོ་ཆེ་ལམ་འབྲས་བུ།
ས་སྐྱ་པའི་ཟབ་ཆོས་གསུང་ངག་རིན་པོ་ཆེ་ལམ་འབྲས་བུ་དང་བཅས་པ་སྟེ། ཐོག་མར་གྲུབ་ཆེན་བིརྺ་པས་ཀྱེེ་རྡོ་རྗེའི་རྒྱུད་ལ་བརྟེན་ནས་ལམ་འབྲས་རྡོ་རྗེའི་ཚིག་རྐང་དང་། རྒྱུད་ཀྱི་བཤད་བཀའ་བསྡུས་པ་དང་། ལམ་འབྲས་བུ་དང་བཅས་པའི་གདམས་ངག་རྣམས་ནག་པོ་པ་དང་ཌོམ་བྷི་པ་ལ་གནང་། དེ་ལས་རིམ་པར་བརྒྱུད་དེ་བོད་དུ་འབྲོག་མི་ལོ་ཙཱ་པ་དང་། དེས་ས་ཆེན་ཀུན་དགའ་སྙིང་པོ་ལ་གནང་། ཁྱད་པར་དུ་གྲུབ་ཆེན་བིརྺ་པ་ཆོས་སྒོ་སྐྱེལ་གྱི་ཚུལ་དུ་ས་སྐྱར་བྱོན་ཏེ་ས་ཆེན་ཀུན་དགའ་སྙིང་པོ་ལ་ལམ་འབྲས་ཉེ་བརྒྱུད་སྦས་བཤད་བསྩལ། དེས་བསོད་ནམས་རྩེ་མོ་དང་གྲགས་པ་རྒྱལ་མཚན། དེ་ནས་ས་པཎ་དང་འགྲོ་མགོན་འཕགས་པ་སོགས་ལས་རིམ་བཞིན་དར་བའོ། །
མའོ་ཙེ་ཏུང་།
མའོ་ཙེ་ཏུང་། (毛泽东,༡༨༩༣-༡༩༧༦)
༡༧༥༧ལོ།
༡༧༥༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
འཕགས་མ་སྒྲོལ་མ་ལ་བསྟོད་པ།
རྗེ་བཙུན་འཕགས་མ་སྒྲོལ་མ་ལ་བསྟོད་པ།
རྗེ་བཙུན་འཕགས་མ་སྒྲོལ་མ་ལ་བསྟོད་པ་བཞུགས་སོ།།
། ལྷ་དང་ལྷ་མིན་ཅོད་པན་གྱི།
།ཞབས་ཀྱི་པདྨོ་ལ་བཏུད་དེ།
། ཕོངས་པ་ཀུན་ལས་སྒྲོལ་མཛད་མ།
སྒྲོལ་མ་ཡུམ་ལ་ཕྱག་འཚལ་ལོ། །
ན་མོ་ཨཱརྱ་ཏཱ་ར་ཡེ
འཕགས་པ་སྤྱན་རས་གཟིགས་དབང་ཕྱུག་ཐུགས་རྗེའི་གཏེར་ལ་པྱག་འཚལ་ལོ
ཨོཾ་རྗེ་བཙུན་མ་འཕགས་མ་སྒྲོལ་མ་ལ་ཕྱག་འཚལ་ལོ།
།ཕྱག་འཚལ་སྒྲོལ་མ་མྱུར་མ་དཔའ་མོ།
།སྤྱན་ནི་སྐད་ཅིག་གློག་དང་འདྲ་མ།
།འཇིག་རྟེན་གསུམ་མགོན་ཆུ་སྐྱེས་ཞལ་གྱི།
།གེ་སར་བྱེ་བ་ལས་ནི་བྱུང་མ།
།ཕྱག་འཚལ་སྟོན་ཀའི་ཟླ་བ་ཀུན་ཏུ།
།གང་བ་བརྒྱ་ནི་བརྩེགས་པའི་ཞལ་མ།
།སྐར་མ་སྟོང་ཕྲག་ཚོགས་པ་རྣམས་ཀྱིས།
།རབ་ཏུ་ཕྱེ་བའི་འོད་རབ་འབར་མ།
།ཕྱག་འཚལ་སེར་སྔོ་ཆུ་ནས་སྐྱེས་ཀྱི།
།པདྨའི་ཕྱག་ནི་རྣམ་པར་བརྒྱན་མ།
། སྦྱིན་པ་བརྩོན་འགྲུས་དཀའ་ཐུབ་ཞི་བ།
།བཟོད་པ་བསམ་གཏན་སྤྱོད་ཡུལ་ཉིད་མ།
། ཕྱག་འཚལ་དེ་བཞིན་གཤེགས་པའི་གཙུག་ཏོར།
།མཐའ་ཡས་རྣམ་པར་རྒྱལ་བར་སྤྱོད་མ།
།མ་ལུས་ཕ་རོལ་ཕྱིན་པ་ཐོབ་པའི།
།ཕྱག་འཚལ་ཏུཏྟཱ་ར་ཧཱུཾ་ཡི་གེས།
།འདོད་དང་ཕྱོགས་དང་ནམ་མཁའ་གང་མ།
།འཇིག་རྟེན་བདུན་པོ་ཞབས་ཀྱིས་མནན་ཏེ།
།ལུས་པ་མེད་པར་འགུགས་པར་ནུས་མ།
།ཕྱག་འཚལ་བརྒྱ་བྱིན་མེ་ལྷ་ཚངས་པ།
།རླུང་ལྷ་སྣ་ཚོགས་དབང་ཕྱུག་མཆོད་མ།
།འབྱུང་པོ་རོ་ལངས་དྲི་ཟ་རྣམས་དང༌།
།གནོད་སྦྱིན་ཚོགས་ཀྱིས་མདུན་ནས་བསྟོད་མ།
།ཕྱག་འཚལ་ཏྲད་ཅེས་བྱ་དང་ཕཊ་ཀྱིས།
།ཕ་རོལ་འཁྲུལ་འཁོར་རབ་ཏུ་འཇོམས་མ།
།མེ་འབར་འཁྲུགས་པ་ཤིན་ཏུ་འབར་མ།
།ཕྱག་འཚལ་ཏུ་རེ་འཇིགས་པ་ཆེན་པོ།
།བདུད་ཀྱི་དཔའ་བོ་རྣམ་པར་འཇོམས་མ།
།ཆུ་སྐྱེས་ཞལ་ནི་ཁྲོ་གཉེར་ལྡན་མཛད།
།དགྲ་བོ་ཐམས་ཅད་མ་ལུས་གསོད་མ།
། ཕྱག་འཚལ་དཀོན་མཆོག་གསུམ་མཚོན་ཕྱག
་རྒྱའི། །སོར་མོས་ཐུགས་ཀར་རྣམ་པར་བརྒྱན་མ།
།མ་ལུས་ཕྱོགས་ཀྱི་འཁོར་ལོས་བརྒྱན་པའི།
།རང་གི་འོད་ཀྱི་ཚོགས་རྣམས་འཁྲུག་མ།
།ཕྱག་འཚལ་རབ་ཏུ་དགའ་བ་བརྗིད་པའི།
།དབུ་རྒྱན་འོད་ཀྱི་ཕྲེང་བ་སྤེལ་མ།
།བཞད་པ་རབ་བཞད་ཏུཏྟཱ་ར་ཡིས།
།བདུད་དང་འཇིག་རྟེན་དབང་དུ་མཛད་མ།
། ཕྱག་འཚལ་ས་གཞི་སྐྱོང་བའི་ཚོགས་རྣམས།
།ཐམས་ཅད་འགུགས་པར་ནུས་མ་ཉིད་མ།
།ཁྲོ་གཉེར་གཡོ་བའི་ཡི་གེ་ཧཱུཾ་གིས།
།ཕོངས་པ་ཐམས་ཅད་རྣམ་པར་སྒྲོལ་མ།
། ཕྱག་འཚལ་ཟླ་བའི་དུམ་བུས་དབུ་བརྒྱན།
།བརྒྱན་པ་ཐམས་ཅད་ཤིན་ཏུ་འབར་མ།
།རལ་བའི་ཁྲོད་ན་འོད་དཔག་མེད་ལས།
།རྟག་པར་ཤིན་ཏུ་འོད་རབ་མཛད་མ།
།ཕྱག་འཚལ་བསྐལ་པའི་ཐ་མའི་མེ་ལྟར།
།འབར་བའི་ཕྲེང་བའི་དབུས་ན་གནས་མ།
།གཡས་བརྐྱངས་གཡོན་བསྐུམས་ཀུན་ནས་བསྐོར་དགའི།
།དགྲ་ཡི་དཔུང་ནི་རྣམ་པར་འཇོམས་མ།
།ཕྱག་འཚལ་ས་གཞིའི་ངོས་ལ་ཕྱག་གི
།མཐིལ་གྱིས་བསྣུན་ཅིང་ཞབས་ཀྱིས་བརྡུང་མ།
།རིམ་པ་བདུན་པོ་རྣམས་ནི་འགེམས་མ།
།ཕྱག་འཚལ་བདེ་མ་དགེ་མ་ཞི་མ།
།མྱ་ངན་འདས་ཞི་སྤྱོད་ཡུལ་ཉིད་མ།
།སྭཱ་ཧཱ་ཨོཾ་དང་ཡང་དག་ལྡན་པས།
།ཕྱག་འཚལ་ཀུན་ནས་བསྐོར་རབ་དགའ་བའི།
།དགྲ་ཡི་ལུས་ནི་རབ་ཏུ་འགེམས་མ།
།ཡི་གེ་བཅུ་པའི་ངག་ནི་བཀོད་པའི།
།རིག་པ་ཧཱུཾ་ལས་ལས་སྒྲོལ་མ་ཉིད་མ།
།ཕྱག་འཚལ་ཏུ་རེའི་ཞབས་ནི་བརྡབས་པས།
།ཧཱུཾ་གི་རྣམ་པའི་ས་བོན་ཉིད་མ།
།རི་རབ་མན་དྷ་ར་དང་འབིགས་བྱེད།
། འཇིག་རྟེན་གསུམ་རྣམས་གཡོ་བ་ཉིད་མ།
།ཕྱག་འཚལ་ལྷ་ཡི་མཚོ་ཡི་རྣམ་པའི།
།རི་དྭགས་རྟགས་ཅན་ཕྱག་ན་བསྣམས་མ།
།ཏཱ་ར་གཉིས་བརྗོད་ཕཊ་ཀྱི་ཡི་གེས།
།དུག་རྣམས་མ་ལུས་པ་ནི་སེལ་མ།
།ཕྱག་འཚལ་ལྷ་ཡི་ཚོགས་རྣམས་རྒྱལ་པོ།
།ལྷ་དང་མིའམ་ཅི་ཡིས་བསྟེན་མ།
།ཀུན་ནས་གོ་ཆ་དགའ་བའི་བརྗིད་ཀྱིས།
།རྩོད་དང་རྨི་ལམ་ངན་པ་སེལ་མ།
།སྤྱན་གཉིས་པོ་ལ་འོད་རབ་གསལ་མ།
།ཤིན་ཏུ་དྲག་པོའི་རིམས་ནད་སེལ་མ།
།ཕྱག་འཚལ་དེ་ཉིད་གསུམ་རྣམ་བཀོད་པས།
།ཞི་བའི་མཐུ་དང་ཡང་དག་ལྡན་མ།
།གདོན་དང་རོ་ལངས་གནོད་སྦྱིན་ཚོཊ་རྣམས།
།འཇོམས་པ་ཏུ་རེ་རབ་མཆོག་ཉིད་མ།
།རྩ་བའི་སྔགས་ཀྱི་བསྟོད་པ་འདི་དང་།
།ཕྱག་འཚལ་བ་ནི་ཉི་ཤུ་རྩ་གཅིག།
།ལྷ་མོ་ལ་གུས་ཡང་དག་ལྡན་པའི།
།བློ་ལྡན་གང་གིས་རབ་དད་བརྗོད་པས།
།སྲོད་དང་ཐོ་རངས་ལང་བར་བྱས་ནས།
།དྲན་པའི་མི་འཇིཊ་ཐམས་ཅད་རབ་སྟེར།
།སྡིག་པ་ཐམས་ཅད་རབ་ཏུ་ཞི་བས།
།ངན་འགྲོ་ཐམས་ཅད་འཇོམས་པ་ཉིད་དོ།
།རྒྱལ་བ་བྱེ་བ་ཕྲག་བདུན་རྣམས་ཀྱིས།
།མྱུར་དུ་དབང་ནི་བསྐུར་བར་འགྱུར་ལ།
།འདི་ལས་ཆེ་བ་ཉིད་ནི་ཐོབ་ཅིང་།
།སངས་རྒྱས་གི་གོ་འཕང་མཐར་ཐུག་དེར་འགྲོ།
།དེ་ཡིས་དུག་ནི་དྲག་པོ་ཆེན་པོ།
།བརྟན་གནས་པ་འམ་གཞན་ཡང་འགྲོ་བ།
།ཟོས་པ་དང་ནི་འཐུངས་པ་ཉིད་ཀྱང་།
།གདོན་དང་རིམས་དང་དུག་གི་གཟིར་བའི།
།སྡུག་བསྔལ་ཚོཊ་ནི་རྣམ་པར་སྤངས་ཏེ།
།སེམས་ཅན་གཞན་པ་རྣམས་ལ་ཡང་ངོ།
།གཉིས་གསུམ་བདུན་དུ་མངོན་པར་བརྗོད་ན།
།ནོར་འདོད་པས་ནི་ནོར་རྣམས་ཉིད་འཐོབ།
།འདོད་པ་ཐམས་ཅད་ཐོབ་པར་འགྱུར་ཏེ།
།བགེགས་རྣམས་མེད་ཅིང་སོ་སོར་འཇོམས་འགྱུར།།
།ཕྱོགས་བཅུ་དུས་གསུམ་བཞུགས་པ་ཡི།
། རྒྱལ་བ་སྲས་བཅས་ཐམས་ཅད་ལ།
། མེ་ཏོག་བདུག་སྤོས་མར་མེ་དྲི།
།ཞལ་ཟས་རོལ་མོ་ལ་སོགས་པ།
། དངོས་འབྱོར་ཡིད་ཀྱིས་སྤྲུལ་ནས་འབུལ།
། ཐོག་མ་མེད་ནས་ད་ལྟའི་བར།
། སེམས་ནི་ཉོན་མོངས་དབང་གྱུར་བའི།
།སྡིག་པ་ཐམས་ཅད་བཤགས་བར་བགྱི།
། ཉན་ཐོས་རང་རྒྱལ་བྱང་ཆུབ་སེམས།
སོ་སོ་སྐྱེ་བོ་ལ་སོགས་པ།
། དུས་གསུམ་དགེ་བ་ཅི་བསགས་པ།
།བསོད་ནམས་ལ་ནི་བདག་ཡི་རངས།
།བློ་ཡི་བྱེ་བྲག་ཇི་ལྟ་བར།
།ཆེ་ཆུང་ཐུན་མོང་ཐེག་པ་ཡི།
།ཆོས་ཀྱི་འཁོར་ལོ་བསྐོར་དུ་གསོལ།
། འཁོར་བ་ཇི་སྲིད་མ་སྟོང་བར།
།མྱ་ངན་མི་འདའ་ཐུགས་རྗེ་ཡིས།
། སྡུག་བསྔལ་རྒྱ་མཚོ་བྱིང་བ་ཡི།
།སེམས་ཅན་རྣམས་ལ་གཟིགས་སུ་གསོལ།
།ཐམས་ཅད་བྱང་ཆུབ་རྒྱུར་གྱུར་ནས།
། རིང་པོ་མི་ཐོགས་འགྲོ་བ་ཡི།
།འདྲེན་པའི་དཔལ་དུ་བདག་གྱུར་ཅིག ༎
། བདག་དང་མཐའ་ཡས་སེམས་ཅན་ཐམས་ཅད་ཀྱི།
། སྒྲིབ་གཉིས་བྱང་ཞིང་ཚོགས་གཉིས་མྱུར་རྫོགས་ནས།
། རྫོགས་པའི་སངས་རྒྱས་ཐོབ་པར་མཛད་དུ་གསོལ།
། དེ་མ་ཐོབ་ཀྱི་ཚེ་རབས་ཀུན་ཏུ་ཡང་།
། ལྷ་དང་མི་ཡི་བདེ་བ་མཆོག་ཐོབ་ནས།
། ཐམས་ཅད་མཁྱེན་པ་སྒྲུབ་པར་བྱེད་པ་ལ།
། བར་ཆད་གདོན་བགེགས་རིམས་དང་ནད་ལ་སོགས།
། དུས་མིན་འཆི་བར་འགྱུར་བ་སྣ་ཚོགས་དང་།
། རྨི་ལམ་ངན་དང་མཚན་མ་ངན་པ་དང་།
། འཇིགས་པ་བརྒྱད་སོགས་ཉེ་བར་འཚེ་བ་རྣམས།
། མྱུར་དུ་ཞི་ཞིང་མེད་པར་མཛད་དུ་གསོལ།
། འཇིག་རྟེན་འཇིག་རྟེན་ལས་ནི་འདས་པ་ཡི།
། བཀྲ་ཤིས་བདེ་ལེགས་ཕུན་སུམ་ཚོཊ་པ་རྣམས།
།འཕེལ་ཞིང་རྒྱས་པའི་དོན་རྣམས་མ་ལུས་པ།
།འབད་མེད་ལྷུན་གྱིས་གྲུབ་པར་མཛད་དུ་གསོལ།
།རྟག་ཏུ་ཁྱོད་སྒྲུབ་ཞལ་མཆོག་མཐོང་བ་དང་།
།སྟོང་ཉིད་དོན་རྟོཊ་བྱང་སེམས་རིན་པོ་ཆེ།
།ཡར་ངོའི་ཟླ་ལྟར་འཕེལ་ཞིང་རྒྱས་པར་མཛོད།
།བར་ལན་གསུམ། རྒྱལ་བའི་དཀྱིལ་འཁོར་བཟང་ཞིང་དགའ་བ་དེར།
། པདྨོ་དམ་པ་ཤིན་ཏུ་མཛེས་ལས་སྐྱེས།
།སྣང་བ་མཐའ་ཡས་རྒྱལ་བས་མངོན་སུམ་དུ།
། ལུང་བསྟན་པ་ཡང་བདག་གིས་དེར་ཐོབ་ཤོག
། བདག་གིས་ཚེ་རབས་སྔོན་ནས་བསྒྲུབས་པའི་ལྷ།
། དུས་གསུམ་སངས་རྒྱས་ཀུན་གྱི་འཕྲིན་ལས་མ།
། སྔོ་ལྗང་ཞལ་གཅིག་ཕྱག་གཉིས་མྱུར་ཞི་མ།
། རྒྱལ་ཡུམ་སྒྲོལ་མ་ཁྱེད་སྐུ་ཅི་འདྲ་དང་།
། འཁོར་དང་སྐུ་ཚེའི་ཚད་དང་ཞིང་ཁམས་དང་།
། ཁྱེད་ཀྱི་མཚན་མཆོག་བཟང་བོ་ཅི་འདྲ་བ།
། དེ་འདྲ་ཁོ་ནར་བདག་སོགས་འགྱུར་བར་ཤོག།
ཁྱེད་ལ་བསྟོད་ཅིང་གསོལ་བ་བཏབ་པའི་མཐུས།
། བདག་སོགས་གང་དུ་གནས་པའི་ས་ཕྱོགས་དེར།
། ནད་དང་དབུལ་ཕོངས་འཐབ་རྩོད་ཞི་བ་དང་།
། ཆོས་དང་བཀྲ་ཤིས་འཕེལ་བར་མཛད་དུ་གསོལ།
༄༅། །འཕགས་མ་སྒྲོལ་མ་ལ་བསྟོད་པ་ཕྱག་འཚལ་བ་ཉི་ཤུ་རྩ་གཅིག་པའི་རིམ་པ་ནི།།
༄༅།  རྒྱ་གར་སྐད་དུ།   །ཨཱརྱ་ཏཱ་རེ་སྟོཏྟྲ།   །བོད་སྐད་དུ།   །འཕགས་མ་སྒྲོལ་མ་ལ་བསྟོད་པ། །
ཨོཾ་རྗེ་བཙུན་མ་འཕགས་མ་སྒྲོལ་མ་ལ་ཕྱག་འཚལ་ལོ། །ཕྱག་འཚལ་སྒྲོལ་མ་མྱུར་མ་དཔའ་མོ། །སྤྱན་ནི་སྐད་གཅིག་གློག་དང་འདྲ་མ། །འཇིག་རྟེན་གསུམ་མགོན་ཆུ་སྐྱེས་ཟལ་གྱི། །གེ་སར་བྱེ་བ་ལས་ནི་བྱུང་མ། །ཕྱག་འཚལ་སྟོན་ཀའི་ཟླ་བ་ཀུན་ཏུ། །གང་བ་བརྒྱན་ནི་བརྩེགས་པའི་ཞལ་མ། །སྐར་མ་སྟོང་ཕྲག་ཚོགས་པ་རྣམས་ཀྱིས། །རབ་ཏུ་ཕྱེ་བའི་འོད་རབ་འབར་མ། །ཕྱག་འཚལ་སེར་སྔོ་ཆུ་ནས་སྐྱེས་ཀྱིས། །པདྨས་ཕྱག་ནི་རྣམས་པར་བརྒྱན་མ། །སྦྱིན་པ་བརྩོན་འགྲུས་དཀའ་ཐུབ་ཞི་བ། །བཟོད་པ་བསམ་བསྟན་སྤྱོད་ཡུལ་ཉིད་མ། །ཕྱག་འཚལ་དེ་བཞིན་གཤེགས་པའི་གཙུག་ཏོར།  །མཐའ་ཡས་རྣམ་པར་རྒྱལ་བ་སྤྱོད་མ། །མ་ལུས་ཕ་རོལ་ཕྱིན་པ་ཐོབ་པའི། །རྒྱལ་བའི་སྲས་ཀྱིས་ཤིན་ཐུ་བསྟེན་མ། །ཕྱག་འཚལ་ཏུཏྟཱ་པ་ཧཱུཾ་ཡི་གེ། །འདོད་དང་ཕྱོགས་དང་ནམ་མཁའ་གང་མ། །འཇིག་རྟེན་བདུན་པོ་ཞབས་ཀྱིས་མནན་ཏེ། །ལུས་པ་མེད་པར་འགུགས་པར་ནུས་མ། །ཕྱག་འཚལ་བརྒྱ་བྱིན་མེ་ལྷ་ཚངས་པ། །རླུང་ལྷ་སྣ་ཚོགས་དབང་ཕྱུག་མཆོད་མ། །འབྱུང་པ་རོ་ལངས་དྲི་ཟ་རྣམས་དང་། །གནོད་སྦྱིན་ཚོགས་རྣམས་མདུན་ནས་བསྟོད་མ། །ཕྱག་འཚལ་ཏྲཊ་ཅེས་བྱ་དང་ཕཊ་ཀྱི། །ཕ་རོལ་འཁྲུལ་འཁོར་རབ་ཏུ་འཇོམས་མ། །གཡས་བསྐུམ་གཡོན་བརྐྱང་ཞབས་ཀྱིས་མནན་ཏེ།   །མེ་འབར་འཁྲུགས་པ་ཤིན་ཏུ་འབར་མ། །ཕྱག་འཚལ་ཏུ་རེ་འཇིགས་པ་ཆེན་པོས།   །བདུད་ཀྱི་དཔའོ་རྣམ་པར་འཇོམས་མ། །ཆུ་སྐྱེས་ཞལ་ནི་ཁྲོག་གཉེར་ལྡན་མཛད།   །དགྲ་བོ་ཐམས་ཅད་མ་ལུས་གསོད་མ། །ཕྱག་འཚལ་དཀོན་མཆོག་གསུམ་མཚོན་ཕྱག་རྒྱའི།  །སོར་མོས་ཐུགས་ཀར་རྣམ་པར་བརྒྱན་མ། །མ་ལུས་ཕྱོགས་ཀྱི་འཁོར་ལོ་བརྒྱན་པའི། །རང་གི་འོད་ཀྱི་ཚོགས་རྣམས་འཁྲུགས་མ། །ཕྱག་འཚལ་རབ་ཏུ་དགའ་བ་བརྗིད་པའི།   །དབུ་རྒྱན་འོད་ཀྱི་ཕྲེང་བ་སྤེལ་མ། །བཟད་པ་རབ་བཞད་ཏུཏྟཱ་ར་ཡིས།   །བདུད་དང་འཇིག་རྟེན་དབང་དུ་མཛད་མ། །ཕྱག་འཚལ་ས་གཞི་སྐྱོང་བའི་ཚོགས་རྣམས།   །ཐམས་ཅད་འགུགས་པར་ནུས་པ་ཉིད་མ། །ཁྲོ་གཉེར་གཡོ་བའི་ཡི་གེ་ཧཱུྃ་གིས།   །ཕོངས་པ་ཐམས་ཅད་རྣམ་པར་སྒྲོལ་མ། །ཕྱག་འཚལ་ཟླ་བའི་དུམ་བུའི་དབུ་རྒྱན།   །བརྒྱན་པ་ཐམས་ཅད་ཤིན་ཏུ་འབར་མ། །རལ་པའི་ཁྲོད་ནས་འོད་དཔག་མེད་ལས། །རྟག་པར་ཤིན་ཏུ་འོད་རབ་མཛད་མ། །ཕྱག་འཚལ་བསྐལ་མ་ཐ་མ་མེ་ལྟར། །འབར་བའི་ཕྲེང་བའི་དབུས་ན་གནས་མ། །གཡས་བརྐྱང་གཡོན་བསྐུམ་ཀུན་བསྐོར་དགའི།  །དགྲ་ཡི་དཔུང་ནི་རྣམ་པར་འཇོམས་མ། །ཕྱག་འཚལ་ས་གཞི་ངོས་ལ་ཕྱག་གི། །མཐིལ་གྱིས་བསྣུན་ཅིང་ཟབས་ཀྱིས་བརྡུང་མ། །ཁྲོ་གཉེར་ཅན་མཛད་ཡི་གེ་ཧཱུཾ་གིས། །རིམ་པ་བདུན་པོ་རྣམས་ནི་འགེམས་མ། །ཕྱག་འཚལ་བདེ་མ་དགེ་མ་ཞི་མ།   །མྱ་ངན་འདས་ཞི་སྤྱོད་ཡུལ་ཉིད་མ། །སྭཱཧཱ་ཨོཾ་དང་ཡང་དག་ལྡན་པས། །སྡིག་པ་ཆེན་པོ་འཇོམས་པ་ཉིད་མ། །ཕྱག་འཚལ་ཀུན་ནས་བསྐོར་རབ་དགའ་བའི། །དགྲ་ཡི་ལུས་ནི་རབ་ཏུ་འགེམས་མ། །ཡི་གེ་བཅུ་པའི་ངག་ནི་བཀོད་པའི། །རིག་པ་ཧཱུཾ་ལས་སྒྲོལ་མ་ཉིད་མ། །ཕྱག་འཚལ་ཏུ་རེའི་ཞབས་ནི་བརྡབས་པས། །ཧཱུཾ་གི་རྣམ་པའི་ས་བོན་ཉིད་མ། །རི་རབ་མནྡྷར་དང་འབིགས་བྱེད། །འཇིག་རྟེན་གསུམ་རྣམས་གཡོ་བའི་ཉིད་མ། །ཕྱག་འཚལ་ལྷ་ཡི་འཚོ་ཡི་རྣམ་པའི། །རི་དྭགས་རྟགས་ཅན་ཕྱག་ན་བསྣམས་མ། །ཏཱ་ར་གཉིས་བརྗོད་ཕཊ་ཀྱི་ཡི་གེས། །དུག་རྣམས་མ་ལུས་པར་ནི་སེལ་མ། །ཕྱག་འཚལ་ལྷ་ཡི་ཚོགས་རྣམས་རྒྱལ་པོ། །ལྷ་དང་མིའམ་ཅི་ཡིས་བསྟེན་མ། །ཀུན་ནས་གོ་ཆ་དགའ་བ་བརྗིད་ཀྱིས།   །རྩོད་དང་རྨི་ལམ་ངན་པ་སེལ་མ། །ཕྱག་འཚལ་ཉི་མ་ཟླ་བ་རྒྱས་པའི།   །སྤྱན་གཉིས་པོ་ལ་འོད་རབ་གསལ་མ། །ཧ་ར་གཉིས་བརྗོད་ཏུཏྟཱ་ར་ཡིས།   །ཤིན་ཏུ་དྲག་པོའི་རིམས་ནད་སེལ་མ། །ཕྱག་འཚལ་དེ་ཉིད་གསུམ་རྣམས་བཀོད་པས།   །ཞི་བའི་མཐུ་དང་ཡང་དག་ལྡན་མ། །གདོན་དང་རོ་ལོངས་གནོད་སྦྱིན་ཚོགས་རྣམས།   །འཇོམས་པ་ཏུ་རེ་རབ་མཆོག་ཉིད་མ། །རྩ་བའི་སྔགས་ཀྱི་བསྟོད་པ་འདི་དང་།   །ཕྱག་འཚལ་བ་ནི་ཉི་ཤུ་རྩ་གཅིག། །
ལྷ་མོ་ལ་གུས་ཡང་དང་ལྡན་པའི།  །བློ་ལྡན་གང་གིས་རབ་དང་བརྗོད་དེ། །སྲོད་དང་ཐོ་རངས་ལངས་པར་བྱས་ནས།   དྲན་པས་མི་འཇིགས་ཐམས་ཅད་རབ་སྟེར། །སྡིག་པ་ཐམས་ཅད་རབ་ཏུ་ཞི་བྱེད།  །ངན་འགྲོ་ཐམས་ཅད་འཇོམས་པ་ཉིད་དོ། །རྒྱལ་བ་བྱེ་བ་ཕྲག་བདུན་རྣམས་ཀྱིས།   །མྱུར་དུ་དབང་ནི་བསྒུར་བར་འགྱུར་ལ། །འདི་ལས་ཆེ་བ་ཉིད་ནི་ཐོབ་ཅིང་།   །སངས་རྒྱས་གོ་འཕང་མཐར་ཐུག་དེར་འགྲོ། །དེ་ཡི་དུས་ནི་དྲག་པོ་ཆེན་པོ།   །བསྟེན་གནས་པའམ་གཞན་ཡང་འགྲོ་བ། །ཟོས་པ་དང་ནི་ཐུངས་པ་ཉིད་ཀྱང་།   །དྲན་པས་རབ་ཏུ་སེལ་བ་ཉིད་ཐོབ། །གདོན་དང་རིམས་དང་དུག་གིས་གཟིར་པའི།   །སྡུག་བསྔལ་ཚོགས་ནི་རྣམ་པར་སྤངས་ཏེ། །སེམས་ཅན་གཞན་ལ་རྣམས་ལ་ཡར་ངོ།   གཉིས་གསུམ་བདུན་དུ་མངོན་པར་བརྗོད་ན། །བུ་འདོད་པས་ནི་བུ་ཐོབ་འགྱུར་ཞིང་།   །ནོར་འདོད་པས་ནི་ནོར་རྣམས་ཉིད་ཐོབ། །འདོད་པ་ཐམས་ཅད་ཐོབ་པར་འགྱུར་ལ།   བགེགས་རྣམས་མེད་ཅིང་སོ་སོར་འཇོམས་འགྱུར་ཅིག།།
ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱཧཱ།  །
གླང་པོ་རིན་པོ་ཆེ་
རྒྱལ་སྲིད་རིན་པོ་ཆེ་སྣ་བདུན་གྱི་ཡ་གྱལ། གླང་བོ་རིན་པོ་ཆེ།
1.《གངས་ལྗོངས་མཁས་དབང་རིམ་བྱོན་གྱི་རྩོམ་ཡིག་གསེར་གྱི་སྦྲམ་བུ》ལས། རྒྱལ་སྲིད་རིན་པོ་ཆེ་སྣ་བདུན་གྱི་ཡ་གྱལ།  གླང་བོ་རིན་པོ་ཆེ།  དེ་ཡང《དྲན་པ་ཉེར་བཞག》ལས།  གླང་བོ་རིན་པོ་ཆེ་ནི་ཅང་ཤེས་བཀའ་ཉན་ལ། ཉིན་གཅིག་ལའང་འཛམ་གླིང་ལན་གསུམ་འཁོར་ཞིང་།  རྒྱལ་པོས་ཞོན་པའི་ཚེ་གང་དུ་འཇུག་སྤྲོ་བ་དེར་བསྐུལ་མི་དགོས་པར་འགྲོ་བ། ཕ་རོལ་ལས་རྒྱལ་བར་བྱེད་པ་ཞེས་གསུངས་སོ། ། 2.《དུང་དཀར་ཚིག་མཛོད་ཆེན་མོ》ལས། གླང་པོ་རིན་པོ་ཆེ་ནི་ཐལ་དཀར་མཆེ་བ་དྲུག་དང་ལྡན་པ་སྤྱི་གཙུག་དམར་ཞིང་དཔངས་མཐོ་བ།  ནོར་བུའི་དྲ་བས་གཡོགས་ཤིང་གླང་ཕལ་བ་སྟོང་གི་སྟོབས་མངའ་བ།  ཤིན་ཏུ་མགྱོགས་ཁྱད་དང་ལྡན་པ་གླང་ཆེན་ས་སྲུང་གི་བུ་ལྟ་བུའོ། །